แนวโน้มดัชนีเช้านี้ขาลงตามดาวโจนส์
นักวิเคราะห์คาด ตลาดหุ้นไทยเช้านี้เทรด Sideway down หลังปัจจัยต่างประเทศฉุดตลาดทั้งตัวเลขเศรษฐกิจของสหรัฐและเยอรมัน
24 ก.พ. 2553

นักวิเคราะห์คาด ตลาดหุ้นไทยเช้านี้เทรด Sideway down หลังปัจจัยต่างประเทศฉุดตลาดทั้งตัวเลขเศรษฐกิจของสหรัฐและเยอรมัน
นายถนอมศักดิ์ สหรัตน์ชัย ผู้บังคับบัญชาสายงานวิจัย บล.พัฒนสิน คาดว่า ตลาดห้นเช้านี้จะซื้อขายแบบ Sideway down หลังจากที่ตลาดหุ้นดาวน์โจนปรับตัวลดลงมาก เนื่องจากตัวเลขเศรษฐกิจสหรัฐออกมาต่ำกว่าที่คาดไว้ ทั้งตัวเลขการบริโภคและการใช้จ่ายภาคประชาชน รวมทั้งตัวเลขทางเศรษฐกิจของเยอรมันนีที่ออกมาไม่ดี ซึ่งมองว่าเศรษฐกิจยังคงชะลอตัว แต่ยังมีข่าวดีเรื่องที่ประธานธนาคารกลางสหรัฐ(เฟด)จะแถลงต่อรัฐสภาเรื่องที่คาดว่าเฟดจะคงอัตราดอกเบี้ย เพื่อรองรับการฟื้นตัวทางเศรษฐกิจที่ยังไม่ชัดเจน และมองว่ายังคงเปราะบาง 
ส่วนปัจจัยการเมืองในประเทศยังไม่น่ากังวลมากนัก เพราะจะยังไม่มีการชุมนุมก่อนการพิจารณาคดีทรัพย์อดีตนายกฯ ทักษิณ นอกจากนั้น ตลาดหุ้นไทยยังมีข่าวดีเรื่องบริษัทจดทะเบียนประกาศจ่ายปันผล โดยเช้านี้ SCB ประกาศจ่ายปันผล 2.50 บาทต่อหุ้น น่าจะมีแรงซื้อในหุ้นกลุ่มที่จะประกาศจ่ายปันผล 
อย่างไรก็ตาม กรอบการลงทุนวันนี้เป็นการซื้อขายแบบ Sideway down ให้แนวรับที่ 708 และแนวต้านที่ 718-720 จุด